
2015 m. kovo mėn. buvo sušaukti devyni Seimo plenariniai posėdžiai. Septyniuose posėdžių vyko iš anksto numatyti balsavimai, kuriuose nedalyvavo nuo 6 iki 23 Seimo narių, vidutiniškai – 9.
Kovo mėnesį į užsienio komandiruotes ir išvykas buvo išvykę 28 Seimo nariai. 23 kartus Seimo valdyba Seimo narius buvo išsiuntusi į komandiruotes ir 5 kartus Seimo nariams buvo leista vykti į užsienio keliones. 10 Seimo narių į komandiruotes ar užsienio keliones buvo išvykę Seimo plenarinių posėdžių metu.
Kovo mėnesį 3 iš 7 Seimo plenarinių posėdžių, kuriuose vyko iš anksto numatyti balsavimai, praleido ir nenurodė nedalyvavimo priežasties Seimo narys Bronius Bradauskas, po 2 posėdžius praleido ir nenurodė nedalyvavimo priežasties Seimo nariai Agnė Bilotaitė, Peras Gražulis, Aurelija Stancikienė, Ona Valiukevičiūtė, Rokas Žilinskas, 1 posėdžį – Seimo nariai Remigijus Ačas, Mantas Adomėnas, Saulius Bucevičius, Sergejus Dmitrijevas, Larisa Dmitrijeva, Vytautas Gapšys, Eugenijus Gentvilas, Algis Kašėta, Gediminas Kirkilas, Dalia Kuodytė, Arminas Lydeka, Eligijus Masiulis, Gintautas Mikolaitis, Jurgis Razma, Algimantas Salamakinas, Artūras Skardžius, Remigijus Šimašius, Dalia Teišerskytė, Vitalija Vonžutaitė, Emanuelis Zingeris, Remigijus Žemaitaitis, Zita Žvikienė.
Pagal komitetų pirmininkų pateiktą informaciją Ekonomikos komitete vyko 3 posėdžiai, iš po vieną kurių be pateisinamos priežasties praleido Seimo nariai: Artūras Skardžius, Remigijus Šimašius, Rokas Žilinskas. Europos reikalų komitete vyko 5 posėdžiai, iš kurių be pateisinamos priežasties po du praleido Seimo nariai Jaroslavas Narkevičius ir Valerijus Simulikas, po vieną praleido Seimo nariai: Vilija Aleknaitė Abramikienė, Audronius Ažubalis, Linas Balsys, Vydas Gedvilas, Povilas Gylys, Kęstutis Masiulis, Domas Petrulis, Gintaras Steponavičius, Egidijus Vareikis, Aleksandras Zeltinis, Zita Žvikienė. 
Pagal komisijų pirmininkų pateiktą informaciją Jaunimo ir sporto komisijoje kovo mėnesį vyko 1 Komisijos posėdis, kurį be pateisinamos priežasties praleido Seimo nariai Paulius Saudargas ir Arvydas Vidžiūnas. Antikorupcijos komisijoje sausio mėnesį vyko du posėdžiai, iš kurių dviejuose be svarbios pateisinamos priežasties nedalyvavo Seimo nariai Virginija Baltraitienė, Bronius Bradauskas, Kęstas Komskis, Artūras Paulauskas, po vieną posėdį praleido Seimo nariai Arvydas Anušauskas, Agnė Bilotaitė, Rimantas Jonas Dagys, Edmundas Jonyla, Eduardas Šablinskas.
Vadovaudamiesi Lietuvos Respublikos Seimo statuto 11 straipsnio 6 dalies, 151  straipsnio 1 dalies nuostatomis pranešame:
1. 2015 m. kovo mėnesį Seimo narys Paulius Saudargas be svarbios pateisinamos priežasties nedalyvavimo 1 (iš 1) Seimo Jaunimo ir sporto komisijos posėdyje.
2. 2015 m. kovo mėnesį Seimo narys Arvydas Vidžiūnas be svarbios pateisinamos priežasties nedalyvavimo 1 (iš 1) Seimo Jaunimo ir sporto komisijos posėdyje.
3. 2015 m. kovo mėnesį Seimo narė Virginija Baltraitienė be svarbios pateisinamos priežasties nedalyvavo 2 (iš 2) Seimo Antikorupcijos komisijos posėdžiuose.
4. 2015 m. kovo mėnesį Seimo narys Bronius Bradauskas be svarbios pateisinamos priežasties nedalyvavo 2 (iš 2) Seimo Antikorupcijos komisijos posėdžiuose.
5. 2015 m. kovo mėnesį Seimo narys Kęstas Komskis be svarbios pateisinamos priežasties nedalyvavo 2 (iš 2) Seimo Antikorupcijos komisijos posėdžiuose.
6. 2015 m. kovo mėnesį Seimo narys Artūras Paulauskas be svarbios pateisinamos priežasties nedalyvavo 2 (iš 2) Seimo Antikorupcijos komisijos posėdžiuose.

